text: Hansi tilbage i Horsens
  08 marts 2014 kl. 12.47
  Lørdag aften optræder den østrigske slager-sager, Hansi Hinterseer, i Forum Horsens i anledning af hans 20-års scene jubilæum.
  Sammen med sine venner fra Tiroler Echo vil Hansi Hinterseer komme med et udvalg af sine feel-good-sange fra de mange år på scenen.
  Jubilæums-turneén omfatter 40 koncerter i syv lande.
  Hansi Hinterseer er kendt for at trække fulde huse til sine koncerter. I 2012 var hans samlede publikum på 100.000 mennesker.
  Til sommer er Hansi Hinterseer klar med den fuldendte opskrift på en sommer fuld af solskin på sin nye CD, Heut ist Dein Tag.
  TV SYD sender et stemningsbillede fra koncerten i Horsens i 19.30-udsendelsen på TV2-fladen og et længere uddrag klokken 19.39 på TV SYD-kanalen.
  